Nagradni konkurs

**Međunarodni dan praktikanata**

**Pozivamo te da se prijaviš na nagradni konkurs za kreativna i inovativna rešenja povodom Međunarodnog dana praktikanata!**

**Beogradska otvorena škola** i **Krovna organizacija mladih Srbije (KOMS)** i ove godine obeležavaju Dan praktikanata. Prethodnih godina smo kroz ulične performanse i javne kampanje ukazivali na izazove mladih na praksama i ukazivali na važnost poštovanja svih elemenata koji jednu praksu čine kvalitetnom. Za mlade u Srbiji prakse predstavljaju dobru odskočnu dasku u daljem razvoju karijere jer im omogućavaju da steknu iskustvo, veštine i prošire mrežu kontakata. Kvalitetnu radnu praksu čine elementi kao što su ugovor, ograničeno trajanje, program učenja, evaluacija uspeha, sertifikat, mentorstvo i finansijska nadoknada!

**Ove godine nastavljamo sa obeležavanjem Dana praktikanata i zalaganjem za #KvalitetnePrakse!**

**ŠTA:** Pozivamo te da se ove godine priključiš obeležavanju ovog dana i učestvuješ u nagradnom konkursu tako što ćeš osmisliti kreativno rešenje na jednu od sledeće dve teme:

1. **Za mene je kvalitetna praksa…?**

Potrebno je da nam pokažeš šta za tebe predstavlja radna praksa. Šta je najbitnije da svaka praksa sadrži? Koliko ona treba da traje? Šta su najvažniji elementi prakse za tebe i kako do njih doći?

1. **Kako bi obeležio/la Međunarodni dan praktikanata?**

Ukoliko se odlučiš za ovu temu hteli bismo da nam pokažeš kako bi ti obeležio/la Dan praktikanata i kako bi podstakao/la mlade da se priključe obeležavanju tog dana. Fokusiraj se na ključne poruke koje želiš da preneseš svojim vršnjacima na ovakvom događaju i na koji način želiš da predstaviš te poruke.

**KO:** Na konkursu mogu učestvovati svi mladi iz Srbije, uzrasta od 15 do 30 godina.

**KAKO:** Svoje radove možeš poslati u likovnom ili literarnom obliku:

* Foto-radovi
* Video formati (dužine do 3 minuta)
* Strip/karikatura
* Tekstualni rad (priča, pesma, nešto drugo?) – do 3 strane

**KADA:** **Rad sa prijavnim formularom nam pošalji do 23.11.2020. do 14h** na imejl adresu – [**puz@bos.rs**](mailto:puz@bos.rs)**.** Kratak prijavni formular se nalazi [**OVDE**](file:///C:\Users\user\Downloads\Prijavni%20formular%20(1).docx)**.**

Tvoj rad će pregledati i oceniti nezavisna komisija, a radovi koji uđu u uži krug biće promovisani putem društvenih mreža, dok će tri najbolja biti nagrađena novčanim nagradama!

**NAGRADE:**

I mesto – Vaučer u iznosu od 30.000 dinara za tehničku opremu

II mesto – Vaučer u iznosu od 20.000 dinara za tehničku opremu

III mesto – Vaučer u iznosu od 10.000 dinara za tehničku opremu

**NAPOMENA:** Za sva pitanja i nedoumice kontaktiraj [**puz@bos.rs**](mailto:puz@bos.rs)**.**

**SREĆNO!**